【典源】《世说新语·言语》:“谢太傅寒雪日内集,与儿女讲论文义。俄而雪骤,公欣然曰:‘白雪纷纷何所似?’兄子胡儿曰:‘撒盐空中差可拟。’兄女曰:‘未若柳絮因风起。’公大笑乐。即公大兄无弈女,左将军王凝之妻也。”《晋书·列女传》亦载,文大略同。
【今译】 晋代大傅谢安在下雪天聚集子侄辈讲论文义。忽而雪下得大了,谢安问:“白雪纷纷像什么?”其兄的儿子谢朗 (小字胡儿) 说:“撒盐空中还可比。”兄女谢道韫说:“不如比作柳絮因风起。”谢安大笑,很为赞许。
【释义】 后以此典形容女子才华出众,文思敏捷; 也用以咏雪、柳絮等。
【典形】 白花发咏、堆盐、柳絮才高、柳絮之诗、拟絮、拟盐、撒盐飞絮、散盐、笑盐、谢娘联、谢女雪飞香、谢庭飞白雪、谢庭赏、谢雪、絮因风、雪比盐、盐牵谢女才、盐絮、咏絮才、赋雪词、飞絮句、谢女珠玑,道韫清芬、雪絮因风、雪夜诗成、雪比撒盐、咏留飞絮、风絮谢娘、吟絮、谢氏才、雪阵春絮乱、谢家飞絮、谢女题诗。
【示例】
〔白花发咏〕 唐· 鱼玄机 《和人次韵》:“白花发咏惭称谢,僻巷深居谬学颜。”
〔堆盐〕 宋 ·苏轼 《雪后北台书壁》:“但觉衾禂如泼水,不知庭院已堆盐。”
〔柳絮才高〕 宋·苏轼《谢人见和前篇》:“渔蓑句好应须画,柳絮才高不道盐。”
〔柳絮之诗〕 唐·王维《汧阳郡太守王公夫人成氏墓志铭》:“同云降雪,常闻柳絮之诗; 献岁改春,即赋椒花之颂。”
〔拟絮〕 唐·令狐楚 《省中直夜对雪》:“谢家争拟絮,越岭误惊梅。”
〔拟盐〕 唐·韩愈 《喜雪献裴尚书》:“拟盐吟旧句,授简慕前规。”
〔撒盐飞絮〕 清·黄景仁《晚雪》:“撒盐飞絮犹纷纷,隔却一纸无声闻。”
〔散盐〕 唐·元稹《追封宋若华》:“班妃裂素之咏,谢氏散盐之章。”
〔笑盐〕 明·杨慎《清江引·康良卿席上》:“仙娥句笑盐,狂客诗嘲饭,青鸾寄书西去懒。”
〔谢娘联〕 宋·朱淑真《春游西园》:“蝶疑庄叟梦,絮忆谢娘联。”
〔谢庭飞白雪〕 唐·薛涛《酬文使君》:“今日谢庭飞白雪,巴歌不复旧阳春。”
〔谢庭赏〕 唐·骆宾王《寓居洛滨对雪忆谢二兄弟》:“谢庭赏方逸,袁扉掩未开。”
〔谢雪〕 唐·陆龟蒙《重忆白菊》:“何惭谢雪清才咏,不羡刘梅贵主妆。”
〔絮因风〕 宋·陈师道《雪中寄魏衍》:“遥知吟榻上